इन चार लोगों के करीब जरूर रहें
कुछ अच्छासीखने की तमन्ना हो तो जीवन को चार लोगों से जरूर गुजारिए। साइन्स और टेक्नोलॉजी तेजी से विकसित होती दुनिया की जानकारी दे देगी। जिस भी विषय में दक्षता चाहें उसकी जानकारियां जुटाना भी कठिन नहीं रहा। अब तो शोध भी टेक्नोलॉजी के साथ किया जा सकता है। इसमें शारीरिक और मानसिक श्रम के ढंग बदल जाते हैं लेकिन, एक चीज सदियों से जिस ढंग से सीखी जा सकती है, आज जिसकी जरूरत है और भविष्य में भी शायद उसमें बदलाव आए, वह है जीवन की कला। इसे तो कोई विज्ञान समझा सकता है कोई तकनीक। यह स्वयं ही सीखनी है और इसे सिखाने वाले लोग भी अलग होते हैं। इसीलिए चार लोगों- कोच, शिक्षक, गुरु और सदगुरु को आसपास रखिए। कोच मतलब वह व्यक्ति जो नियमित रूप से शरीर का संयम सिखाए, उसके कायदों से परिचित कराए। उसके बाद शिक्षक की भूमिका शुरू होती है। कोच ने तैयार कर दिया कि आप शरीर से सक्षम हैं। फिर शिक्षक थोड़ा मन से गुजरकर बुद्धि तक जाता है। वह बताता है कि जो भी कोच से सिखा है उससे आजीविका कैसे चलाई जाए। इन दोनों के बाद जरूरत पड़ती है गुरु की। कोच ने शरीर तक ठीक से ला दिया, शिक्षक मस्तक तक ले गया लेकिन, इसके बाद जब मन को क्रास कर आत्मा तक जाना है तो बिना गुरु के जा ही नहीं सकते। चूंकि हम शरीर और बुद्धि से गुजरे हुए रहते हैं तो भीतर कई दोष उतर आते हैं। गुरु उनकी सफाई कर आत्मा तक जाने का रास्ता बताता है। आत्मा का अगला चरण होता है परमात्मा। मतलब शांति, आंतरिक प्रसन्नता। परमात्मा तक पहुंचाने का काम करते हैं सदगुरु, इसलिए अच्छे काम करने वालों को इन चार लोगों को अपने आसपास जरूर रखना चाहिए।
जीने की राह
पं.िवजयशंकर मेहता
humarehanuman@gmail.com
hin_Deva hin_Deva hin_Deva mai_Deva zho_Hant